cyanic-selkie/wikianc huggingface dataset:
দি এক্সপেরিয়েন্সড ইংলিশ হাউজকিপার
প্রথম
১৮৮৮ সালের অক্সফোর্ড ইংরেজি ডিকশনারীতে র‍্যাফল্ডকে বার্বিকিউএর একজন প্রথম দিকের উৎস হিসেবে সম্মান দেওয়া হয়েছিল।
আধুনিক রান্নায়
১৯৯৯ সালে দি ক্যামব্রিজ গাইড টু উইম্যানস রাইটিং ইন ইংলিশ - এ উল্লেখ করা হয় যে, অন্য বইগুলোর মতো রেসিপি কপি না করে র‍্যাফল্ড তার বইটি ব্যবহারিক জ্ঞান থেকে লিখেছিলেন। সে তার সূচনাপত্রে সাদাসিধে স্টাইলের জন্য ক্ষমা প্রার্থনা করেছিলেন। গাইডটি পর্যবেক্ষণ করে যে, "এইটাই এই বইটা টিকে থাকার অন্যতম কারণ এবং তার নির্মলতা ও সুপরিচালনা ১০০ বছর পরে এলিজা এক্টন -এর কাজের সাথে মিল পাওয়া যায়"
রান্নার লেখিকা সোফি গ্রিগসন দি ইন্ডিপিন্ডেন্ট-এ লেখেন যে, তার মা জেন গ্রিগসন র‍্যফল্ডের কমলার কাস্টার্ড বানিয়েছিলেন। "প্রত্যেক বছর যখন কমলার প্রচুর পরিমাণে, তখন একটা খাবারের আয়োজনের জন্য সবাই তাকিয়ে থাকত।"
২০১৩ সালে, র‍্যাফল্ডের সাবেক কাজের জায়গা, আরলে হল ল্যাম্ব পাই, পি স্যুপ এবং রাইস পুডিং পুনরায় তাদের টেবিলে ফিরিয়ে আনে। জেনারেল ম্যানেজার স্টীভ হ্যামিল্টন বলেন, তারা র‍্যাফল্ডের কচ্ছপ ও বাছরের পায়ের পুডিং পরিহার করেছেন।
প্রকাশনা
র‍্যাফল্ড তার মুখবন্ধে উল্লেখ করেছেন যে, তিনি প্রেস থেকে আসার পর ব্যক্তিগতভাবে বইটি নিরীক্ষণ করে দেখেছেন এবং নির্ভরযোগ্য প্রতিবেশির দ্বারা মুদ্রণের সুযোগ পেয়েছেন। তিনি লেখেন, "পুরো কাজ আমার ইচ্ছানুযায়ী শেষ হয়েছে", তিনি তার বন্ধু এবং পাঠকদের ধন্যবাদ জানিয়েছেন। এভাবে তিনি একজন স্ব-প্রকাশক ছিলেন।
অফিসিয়াল
অফিসিয়াল সংস্করণ লন্ডনে প্রকাশিত হয়েছিল এবং পরিবর্তন খুব সামান্য ছিল।
অন্যান্য সংস্করণ
আমেরিকা এবং ব্রিটেনে অনেক আন-অফিসিয়াল সংস্করণ প্রকাশিত হয়েছে। উল্লেখযোগ্য সংস্করণগুলোঃ
হরচন্দ্র ঘোষ
হরচন্দ্র ঘোষ (Hara Chandra Ghosh) (২৩ জুলাই, ১৮০৮ - ৩ ডিসেম্বর, ১৮৬৮) ঊনিশ শতকের বাঙালি জজ। তিনি ডিরোজিওর শিষ্যরূপে হিন্দু কলেজে শিক্ষাপ্রাপ্ত হন। লর্ড উইলিয়াম বেন্টিঙ্ক তাকে গভর্নর জেনারেলের দেওয়ানের পদ দিতে চাইলে তিনি তা গ্রহণে অসম্মত হন। পরে নতুন-সৃষ্ট মুনসেফের পদ পান। এক বছরের মধ্যে বাঁকুড়ার মুনসেফ থেকে হুগলীর সদর আমিন হন। ১৮৪৪ সালে প্রধান সদর আমিন হয়ে চব্বিশ পরগণায় বদলি হয়ে আসেন। ১৮৫২ সালে কলকাতা পুলিশ কোর্টের জুনিয়র ম্যাজিস্ট্রেট এবং ১৮৫৪ সালে কলকাতা ছোট আদালতের জজের পদ পান এবং ১৮৬৮ সাল পর্যন্ত দায়িত্ব পালন করেন। এ পদে তিনিই প্রথম বাঙালি। তিনি বাঁকুড়া ও শুরশুনায় দুটি স্কুল স্থাপন করেন। বেথুন স্কুল কমিটির সভ্য ও 'রায়বাহাদুর' উপাধি ভূষিত ছিলেন। স্মৃতিরক্ষা কমিটি কর্তৃক স্থাপিত (১৮৭৬) তার মর্মরমূর্তি ছোট আদালতের প্রাঙ্গণে বর্তমান আছে। তার পুত্র রায়বাহাদুর জ্ঞানেন্দ্র চন্দ্র কলকাতা বিশ্ববিদ্যালয় ও অন্যান্য শিক্ষা প্রতিষ্ঠানে বহু লক্ষ টাকা দান করেছিলেন।
শাহ মাহমুদপুর ইউনিয়ন
শাহ মাহমুদপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
আয়তন
শাহ মাহমুদপুর ইউনিয়নের আয়তন ৩,৩৮৬ একর।
অবস্থান ও সীমানা
চাঁদপুর সদর উপজেলার পূর্বাংশে শাহ মাহমুদপুর ইউনিয়নের অবস্থান। এ ইউনিয়নের পশ্চিমে আশিকাটি ইউনিয়ন ও মৈশাদী ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন, পূর্বে রামপুর ইউনিয়ন ও হাজীগঞ্জ উপজেলার বাকিলা ইউনিয়ন এবং উত্তরে মতলব দক্ষিণ উপজেলার উপাদী দক্ষিণ ইউনিয়ন অবস্থিত।
প্রশাসনিক কাঠামো
শাহ মাহমুদপুর ইউনিয়ন চাঁদপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী শাহ মাহমুদপুর ইউনিয়নের সাক্ষরতার হার ৫৫%।
বিশ্বসেরা কীর্তি
বিশ্বসেরা কীর্তি বা বিশ্বরেকর্ড হচ্ছে নির্দিষ্ট কোনও ব্যক্তিগত কিংবা দলগত বিষয়ে সংশ্লিষ্ট ব্যক্তি, দল কিংবা দেশ কর্তৃক সবচেয়ে সেরা দক্ষতা, কুশলতা নির্দিষ্ট মানদণ্ড তথা শারীরিক সক্ষমতা ও বিচার-বুদ্ধির ভিত্তিতে প্রদর্শনের মাধ্যমে বিশ্ববাসীর কাছে পরিচিতি বহন করা। বিশ্বরেকর্ড গড়ার ফলে সংশ্লিষ্ট কর্তৃপক্ষের রেকর্ড বহিতে ব্যক্তি বা দলের নাম, স্থান, সময় ও তারিখ, সংশ্লিষ্ট বিষয়ের পারিসংখ্যানিক তথ্যাদি লিখিত বা গণমাধ্যমে তুলে ধরা হয়। এতে ব্যক্তি বা দলের সাফল্যজনক ভাবমূর্তি অনেকখানি অগ্রসর হয়। দেশের সীমারেখা ও গণ্ডি পেরিয়ে বিশ্ববাসীর কাছে বিশ্বরেকর্ডের বার্তা পৌঁছে যা দেশের জন্যে সুবিশাল গৌরব ও সম্মাননা বয়ে নিয়ে আসে। প্রযুক্তিতে উৎকর্ষ, উপাধি ধারণ-গ্রহণ, সবচেয়ে বড়-ছোট-মোটা-লম্বা ইত্যাদি বহুবিধ বিষয়াদির খুঁটিনাটি গিনেজ বিশ্বরেকর্ডে তালিকাভূক্ত করা হয়। তবে, বিশ্বরেকর্ডের সবচেয়ে বেশি প্রয়োগ ঘটে খেলাধুলা বিষয়ে।
উৎপত্তি
যুক্তরাষ্ট্রে ওয়ার্ল্ড রেকর্ড বা বিশ্বরেকর্ড শব্দটি একটি অতি সাধারণ ঘটনা হিসেবে বিবেচিত হয়ে আসছে। তবে বিশ্বসেরা শব্দটিরও প্রচলন রয়েছে যা অ্যাথলেটিক্‌স ক্রীড়া বিষয় হিসেবে ট্র্যাক অ্যান্ড ফিল্ড এবং রাস্তার দৌঁড় প্রতিযোগিতায় ব্যবহৃত হয়। তবে কিছু কিছু বিষয়াদি যেমন - ১৫০ মিটার দৌঁড় কিংবা ব্যক্তিগত ক্রীড়া হিসেবে ডেকাথলনের সেরা ফলাফল প্রয়োজনীয় শর্তাদি পূরণ না করায় আনুষ্ঠানিকভাবে বিশ্বরেকর্ডরূপে গণ্য করা হয় না।
সংস্কৃতি
রেকর্ড গড়া হয় পুরনো রেকর্ড ভঙ্গের জন্যে। মালয়েশিয়া এমন একটি দেশ যেখানে বিশ্বরেকর্ড গড়া ও ভাঙ্গা একধরনের জাতীয় ছেলেখেলা হিসেবে পরিচিত হয়ে আছে। ভারতে বহুবিধ বিশ্বরেকর্ড গড়েছে এবং তা ভাঙ্গাও অত্যন্ত জনপ্রিয় সংস্কৃতিতে পরিণত হয়েছে। দেশটিতে স্থানীয়ভাবে গিনেস বুক অফ রেকর্ডসকে অনুসরণ করে কোমল পানীয়ের নামানুসারে লিমকা বুক অব রেকর্ডস পুস্তক নিয়মিতভাবে প্রকাশিত হয়ে থাকে।
ক্রীড়া
250px|thumb|২০০ মিটার দৌঁড়ে বিশ্বরেকর্ড গড়ার পথে [[উসাইন বোল্ট]] কিছু কিছু ক্রীড়া প্রতিযোগিতায় সৃষ্ট বিশ্বরেকর্ডগুলো সংশ্লিষ্ট ক্রীড়ার নিয়ন্ত্রক সংস্থা কর্তৃক স্বীকৃতিপ্রাপ্ত হতে হয়। তন্মধ্যে - অ্যাথলেটিক্‌সের সৃষ্ট বিশ্বরেকর্ডগুলো আন্তর্জাতিক অ্যাথলেটিক্‌স ফেডারেশন কর্তৃক নিয়ন্ত্রিত। ট্র্যাক অ্যান্ড ফিল্ড, রাস্তায় দৌঁড় এবং রাস্তায় হাঁটা প্রভৃতি ক্রীড়া বিষয়গুলোয় সেরা দক্ষতা প্রদর্শনের মাধ্যমে বিশ্বরেকর্ড সৃষ্টি হয়।
পুরুষদের ১০০ মিটার ও ২০০ মিটার দৌঁড়ে জ্যামাইকার অধিবাসী উসাইন বোল্ট বর্তমান বিশ্বরেকর্ডের অধিকারী। তিনি ২০০৯ সালে জার্মানির বার্লিনে অনুষ্ঠিত অ্যাথলেটিক্‌সের বিশ্ব চ্যাম্পিয়নশীপে এ রেকর্ড দু'টো গড়েন যথাক্রমে ৯.৫৮ এবং ১৯.১৯ সেকেন্ড সময় নিয়ে। আর নারীদের মধ্যে এ মর্যাদার অধিকারী হচ্ছেন মার্কিন যুক্তরাষ্ট্রের ফ্লোরেন্স গ্রিফিথ-জয়নার। ১৯৮৮ সালে তিনি উভয় বিষয়ে রেকর্ড দু'টো গড়েন ১০.৪৯ এবং ২১.৩৪ সেকেন্ডে। তন্মধ্যে মহিলাদের ২০০ মিটার দৌঁড়ের বিশ্বরেকর্ডটি গড়েন সিউল অলিম্পিকে।
তুরস্কে পর্নোগ্রাফি
তুরস্কে গত শতাব্দীর সত্তরের দশক থেকে পর্নোগ্রাফি উৎপাদিত হচ্ছে। তবে সাম্প্রতিক বছরগুলোতে অনেক ওয়েবসাইট,যা অশ্লীল উপাদান ধারণ করে, তা বিভিন্ন কারণে তুরস্ক কর্তৃপক্ষ নিষিদ্ধ ঘোষণা করেছে।
ইতিহাস
একটি দীর্ঘ সময় ইতালিয়ান-অনুপ্রাণিত হালকা হাস্যরসাত্মক সিনেমা তৈরির পর ১৯৭৯ সালে যৌন উত্তেজক সিনেমা  Öyle Bir Kadın Ki বানানো ও তা প্রচার করা হয়। ১৯৮০ এর দশকে সামরিক অভ্যুত্থান হলে সরকার কঠোরভাবে সিনেমায় গ্রাফিক্যাল যৌনতা নিষিদ্ধ ঘোষণা করে দেয়। ১৯৯০ এর দশকের শেষের দিকে তুর্কি পর্নোগ্রাফি একটি ছোটখাটো রেনেসাঁর  অভিজ্ঞতা লাভ করে। তখন সস্তায় নিম্ন মানের উপাদান দিয়ে সিনেমা তৈরি হতো। তুরস্কের পর্নোগ্রাফির আধুনিক  প্রযোজকগণ জার্মান কেন্দ্রিক হয়ে পড়েন, যদিও তারা তাদের পর্নোগ্রাফিক সিনেমায় অভিনেতা-অভিনেত্রী হিসেবে তুরস্ক থেকে লোকজন নিয়োগ দিতেন।
আইনি অবস্থা
তুরস্কে পর্নোগ্রাফির উৎপাদন আইনত নিষিদ্ধ নয়। তবে তুরস্কের পেনাল কোড এর কিছু সীমাবদ্ধতা রেখেছে। শিশু পর্নোগ্রাফি রোধে তাদের আইনে বলা হয়েছেঃ ২২৬/৪: কোন ব্যক্তি, যিনি যৌন সংসর্গ ধারণ করে এমন অডিও ভিজুয়াল বা লিখিত উপাদান তৈরি করেন ও তাতে যদি সহিংসতা থাকে বা প্রাণী ও মৃত শরীরের সাথে যৌন সংসর্গ এর দৃশ্য থাকে, বা যৌন সংসর্গ যদি অপ্রাকৃত পদ্ধতিতে করা হয়, তবে তিনি শাস্তির যোগ্য বলে বিবেচিত হবেন। একইসাথে যারা এসব উতপাদান, আমদানি, বিক্রয়, পরিবহন, গুদামজাতকরণ বা উপস্থাপন করবেন তিনিও শাস্তি পাবেন। শাস্তির মেয়াদ হবে এক বছর থেকে চার বছর পর্যন্ত জেল। তুরস্কের আদালতঅপ্রাকৃত পদ্ধতিতে যৌন সংসর্গ   বিস্তৃতভাবে ব্যাখ্যা করেছেন। এটা হতে পারে মৌখিক যৌন সংসর্গ এবং পায়ু পথে যৌন সংসর্গ।
উপরন্তু,পর্নোগ্রাফিক সামগ্রী প্রচারের ব্যাপারে তুরস্কের পেনাল কোড বলছেঃ ২২৬/২: একজন ব্যক্তি যিনি, অশ্লীল ছবি, মুদ্রিত বা অডিও উপাদান প্রচার বা প্রকাশ করবেন বা কাজের মধ্যস্থতা করবেন তাকে ছয় মাস থেকে তিন বছর মেয়াদে কারাদন্ডে দণ্ডিত করা হবে। ২০০৬ সালের মে মাসে তুরস্কের সরকার চারটি যৌন কামনা উদ্রেককারী টেলিভিশন চ্যানেল নিষিদ্ধ করেছে। চ্যানেল ৪টি ছিলঃ প্লেবয় টিভি, এক্সোটিকা টিভি, এডাল্ট চ্যানেল এবং রাফ টিভি।  ২০০৮ সালের ৯ আগস্ট, এদিবে সোজান নামের একজন একেপি দলীয় এমপি ১৬ বছরের কম বয়স্কদের কাছে অশ্লীল ছবি  বিক্রয় নিষিদ্ধ করতে একটি বিল প্রস্তাব করেন। কিন্তু বিলটি এখনো আইনে পরিনত হয়নি।
আদিভি শেষ
আদিভি শেষ (জন্ম ১৭ ডিসেম্বর ১৯৮৫) একজন ভারতীয় চলচ্চিত্র অভিনেতা, পরিচালক এবং চিত্রনাট্যকার, যিনি সাধারণত তেলুগু ভাষার চলচ্চিত্রে অভিনয় করে থাকেন। ২০১০ সালে কর্ম: ডু ইউ বিলিভ? চলচ্চিত্র প্রধান চরিত্রে অভিনয় এবং পরিচালনার মাধ্যমে তিনি চলচ্চিত্র জগতে প্রবেশ করেন। এরপর তিনি কিছু সহঅভিনেতা এবং নেতিবাচক চরিত্রে অভিনয় করেন। তার উল্লেখযোগ্য কাজ এবং ব্যবসাসফল চলচ্চিত্রের মধ্যে রয়েছে পাঞ্জা (২০১১), লেডিস এন্ড জেন্টলম্যান (২০১৫), বাহুবলী: দ্য বিগিনিং (২০১৫), ডনগাটা (২০১৫), সানাম (২০১৬), আমি থুমি (২০১৭), গোদাচারি (২০১৮) এবং এভারু (২০১৯)। তার চলচ্চিত্র সানাম ব্যবসাসফল হয় এবং এর জন্য তিনি বিভিন্ন পুরস্কারের জন্য মনোনয়ন পান।সানাম চলচ্চিত্রের সেরা চিত্রনাট্য লেখার জন্য শেষ আইফা উৎসব পুরস্কার এবং নন্দি পুরস্কার জিতে নেন। শেষকে টলিউডের সেরা পরীক্ষামূলক তারকা বলা হয় এবং তিনি নিজেকে সেরা উদীয়মান তারকা হিসেবে প্রমাণ করেছেন।
প্রাথমিক জীবন এবং শিক্ষা
আদিভি শেষ হায়দ্রাবাদ, ভারতে জন্মগ্রহণ করেন, কিন্তু তিনি মার্কিন যুক্তরাষ্ট্রের বার্কলে, ক্যালিফোর্নিয়ায় বেড়ে উঠেছেন, যেখানে তিনু বার্কলে উচ্চ বিদ্যালয়ে পড়াশোনা করেন। তিনি সান ফ্রান্সিস্কো বিশ্ববিদ্যালয়ে পড়াশোনা করেন।
কর্মজীবন
শেষ সোনাথাম (২০০২) এ অতিথি চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন। কর্ম: ডু ইউ বিলিভ চলচ্চিত্রের মাধ্যমে তিনি ২০১০ সালে পরিচালক হিসেবে আত্মপ্রকাশ করেন, যেখানে তার সাথে জ্যাদ টেইলর এবং শের আলিও প্রধান চরিত্রে অভিনয় করেছেন। এই চলচ্চিত্রে শেষ দেবের চরিত্রে অভিনয় করেছেন, যে ভবিষ্যৎ দেখতে পারে। চলচ্চিত্র বিশ্লেষণ ওয়েভ সাইট রেডিফ.কম চলচ্চিত্রটিতে তার কাজের প্রশংসা করে বলেছে "শেষ আদিভি চলচ্চিত্রটিতে তার অভিনয় ফুটিয়ে তুলেছেন। তার চিত্রনাট্য লেখার দক্ষতাও প্রশংসাযোগ্য। তিনি হয়তো কোনো উপন্যাসের মতো বিষয় বাছাই করতে পারতেন, কিন্ত তিনি তেলুগু চলচ্চিত্রে কিছু নতুন করার চেষ্টা করেছেন।
২০১৬ সালে শেষ রবিকান্থ পেরেপু পরিচালিত সানাম চলচ্চিত্রে অভিনয় করেন। এই চলচ্চিত্রের মাধ্যমে শেষ দর্শকদের আকর্ষণ করতে সমর্থ হোন। এই চলচ্চিত্রের পর শেষ ৫০টিরও বেশি চিত্রনাট্য মানা করে দেন, যার প্রত্যেকটিতে তাকে প্রধান চরিত্র ভাবা হয়েছিলো। এরপর তিনি সাইজ জিরো এবং ওওপিরি চলচ্চিত্রে ক্যামিও চরিত্রে অভিনয় করেন। এরপর তিনি মোহনকৃষ্ণ ইন্দ্রগান্তি পরিচালিত কমেডি চলচ্চিত্র আমি থুমি এ অভিনয় করেন। এরপর তিনি একশন থ্রিলার চলচ্চিত্র গোদাচারিতে (২০১৮) অভিনয় করেন যা দারুণ ব্যবসাসফল হয়। এর চিত্রনাট্য তিনি নিজেই লিখেছিলেন এবং শশি কিরণ টিক্কা পরিচালনা করেছিলেন। এরপর তিনি ভেন্কট রামজি পরিচালিত ব্যবসাসফল রহস্য রোমাঞ্চ চলচ্চিত্র এভারু এ অভিনয় করেন, চলচ্চিত্রটি ১৫ আগস্ট ২০১৯ এ মুক্তি পায়।
পন্তীয় পীলাত
পন্তীয় পীলাত (Pontius Pilatus ; Πόντιος Πιλάτος Póntios Pilátos) ছিলেন ২৬/২৭ খ্রীষ্টাব্দ থেকে ৩৬/৩৭ খ্রীষ্টাব্দ পর্যন্ত সম্রাট তিবিরিয় কৈসরের অধীনে নিযুক্ত রোমীয় যিহূদিয়া প্রদেশের পঞ্চম দেশাধ্যক্ষ। তিনি আধিকারিক হিসাবে সর্বাধিক পরিচিত যিনি যীশুর বিচারের সভাপতিত্ব করেছিলেন এবং পরবর্তীতে তাঁকে  ক্রুশারোপণ করার নির্দেশ দিয়েছিলেন। আধুনিক খ্রীষ্টধর্মে পীলাতের গুরুত্ব প্রেরিতীয় ও নিকীয় উভয় ধর্মমতে তার বিশিষ্ট স্থান দ্বারা বোঝানো হয়। সুসমাচারগুলোতে পীলাতকে যীশুর মৃত্যুদণ্ড দিতে নারাজ বলে চিত্রিত করার কারণে ইথিওপীয় অর্থডক্স মণ্ডলী বিশ্বাস করে যে পীলাত খ্রীষ্টান হয়েছিলেন এবং তাকে সাক্ষী ও সাধু হিসাবে শ্রদ্ধা করে, অনুরূপ বিশ্বাস আলেক্সান্দ্রীয় কিবতীয় অর্থডক্স মণ্ডলীও ধারণ করে।
প্রাচীনযুগের শেষভাগ অবধি এবং মধ্যযুগের শুরুতে, পীলাত সুসমাচারগুলিতে তাঁর ভূমিকার জন্য নূতন নিয়মের অ্যাপোক্রিফার একটি বৃহত গোষ্ঠীর কেন্দ্রবিন্দু হয়েছিলেন। এর মধ্যে অনেকগুলি, বিশেষত পূর্ব রোমান সাম্রাজ্যের পূর্ববর্তী গ্রন্থগুলিতে, পীলাতকে ইতিবাচক ব্যক্তিত্ব হিসাবে চিত্রিত করা হয়েছিল। কারও কারও মধ্যে তিনি খ্রীষ্টান সাক্ষী বা শহীদ হয়েছিলেন। পরবর্তীকালে, বিশেষত পশ্চিমা খ্রীষ্টান গ্রন্থগুলিতে, তাকে এর পরিবর্তে একজন নেতিবাচক ব্যক্তিত্ব এবং খলনায়ক হিসাবে চিত্রিত করা হয়েছিল, যেখানে আত্মহত্যার মাধ্যমে তাঁর মৃত্যুকে ঘিরে ঐতিহ্যগুলিকে বিশিষ্টভাবে তুলে ধরা হয়েছিল। পীলাত ছিলেন বহু মধ্যযুগীয় কিংবদন্তীর কেন্দ্রবিন্দু, যা তাঁর জন্য একটি সম্পূর্ণ জীবনী আবিষ্কার করেছিল এবং তাকে খলনায়কসুলভ এবং কাপুরুষোচিত হিসাবে চিত্রিত করেছিল। এই কিংবদন্তির অনেকগুলিই পীলাতের জন্ম ও মৃত্যুর স্থানটিকে পশ্চিম ইউরোপের আশেপাশের নির্দিষ্ট জায়গাগুলির সাথে সংযুক্ত করেছিল। পীলাত প্রায়শই শৈল্পিক উপস্থাপনার বিষয় হয়ে দাঁড়িয়েছিলেন। মধ্যযুগীয় শিল্পে প্রায়শই পীলাত এবং যীশুর দৃশ্য চিত্রিত হয়েছিল, প্রায়ই সেই দৃশ্যে যেখানে তিনি যীশুর মৃত্যুর জন্য দোষের হাত ধুয়েছিলেন। মধ্যযুগ ও নবজাগরণের শিল্পে, পীলাতকে প্রায়শই একজন যিহূদী হিসাবে চিত্রিত করা হয়। ঊনবিংশ শতাব্দীতে পীলাতকে চিত্রিত করার ক্ষেত্রে এক নতুন আগ্রহ দেখা গিয়েছিল, এতে অসংখ্য ছবি তৈরি হয়েছিল। তিনি মধ্যযুগীয় আবেগের নাটকে একটি গুরুত্বপূর্ণ ভূমিকা পালন করেন, যেখানে তিনি প্রায়শই যীশুর চেয়ে আরও বিশিষ্ট চরিত্র হন। এই নাটকগুলিতে তাঁর বৈশিষ্ট্য অনেকখানি পরিবর্তিত হয়, দুর্বল ইচ্ছামত থেকে এবং যীশুকে ক্রুশবিদ্ধ করার জন্য জোর করে যিশুকে ক্রুশবিদ্ধ করার দাবি করেন। আধুনিক লেখক যারা পিলাতকে তাদের রচনায় বিশিষ্টভাবে তুলে ধরেছেন তাদের মধ্যে রয়েছে আনাতোল ফ্রান্স, মিখাইল বুলগাকভ এবং চিংজ আইটমাতভ, পিলাতের বেশিরভাগ আধুনিক চিকিৎসার সাথে দ্বিতীয় বিশ্বযুদ্ধের পরে। পীলাত ফিল্মেও প্রায়শই চিত্রিত হয়েছেন।
রঘুনাথপুর মহকুমা
রঘুনাথপুর মহকুমা পশ্চিমবঙ্গের পুরুলিয়া জেলার একটি মহকুমা। এই মহকুমা রঘুনাথপুর পুরসভা এবং পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত ও সাতটি সেন্সাস টাউন আছে। মহকুমার সদর রঘুনাথপুরে অবস্থিত।
এলাকা
রঘুনাথপুর পুরসভা ছাড়া এই মহকুমায় ছয়টি ব্লক রয়েছে। এগুলি হল: পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর। এই ব্লকগুলির অধীনে রয়েছে ৪৯টি গ্রাম পঞ্চায়েত ও সাতটি সেন্সাস টাউন। ব্লকের সাতটি সেন্সাস টাউন হল: সাঁওতালডিহি, চাপড়াই, আড়া, নবগ্রাম, হিজুলি ও পাড় বেলিয়া, আর্দ্রা।
পাড়া ব্লক
পাড়া ব্লকের গ্রামীণ এলাকা দশটি গ্রাম পঞ্চায়েত নিগে গঠিত। এগুলি হল: আনাড়া, দেওলি, জাবাড়া-ঝাপড়া-২, উদয়পুর-জয়নগর, বাহারা, দুবরা, নাদিহা সুরুলিয়া, ভাউরিডি, জাবাড়া-ঝাপড়া-১ ও পাড়া। ব্লকের শহরাঞ্চল সাঁওতালডিহি ও চাপারি সেন্সাস টাউন নিয়ে গঠিত। ব্লকটি পাড়া ও সাঁওতালডিহি থানার অধীনস্থ। ব্লকের সদর পাড়া।
রঘুনাথপুর-১ ব্লক
রঘুনাথপুর-১ ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: আড়া, বেরো, খাজুরা, সাঁকা, বাবুগ্রাম, চোরপাহাড়ি ও নুতনদি। ব্লকের শহরাঞ্চল আড়া সেন্সাস টাউনটি নিয়ে গঠিত। ব্লকটি রঘুনাথপুর থানার অধীনস্থ। ব্লকের সদর রঘুনাথপুর।
রঘুনাথপুর-২ ব্লক
রঘুনাথপুর-২ ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বাদাঁ, জোড়াডিহ, নিলডিহ, চেলিয়ামা, মঙ্গলদা-মৌতোড় ও নুতনডিহ। ব্লকের শহরাঞ্চল নবগ্রাম সেন্সাস টাউনটি নিয়ে গঠিত। ব্লকটি রঘুনাথপুর ও সাঁওতালডিহি থানার অধীনস্থ। ব্লকের সদর চেলিয়ামা।
নেতুরিয়া ব্লক
নেতুরিয়া ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: ভামুরিয়া, গুনিয়ারা, রায়বাঁধ, শর্বরী, দিঘা, জনার্দনডিহ ও শালতোড়। ব্লকের শহরাঞ্চল হিজুলি ও পার বেলিয়া সেন্সাস টাউন দুটি নিয়ে গঠিত। ব্লকটি নেতুরিয়া থানার অধীনস্থ। ব্লকের সদর রামকানালি।
সান্তুরি ব্লক
সান্তুরি ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বালিতোড়া, রামচন্দ্রপুর-কোটালডি, তারাবাড়ি, গরসিকা, মুরাদি ও সান্তুরি। ব্লকের কোনো শহরাঞ্চল নেই। ব্লকটি সান্তুরি থানার অধীনস্থ। ব্লকের সদর মুরারডি।
কাশীপুর ব্লক
কাশীপুর ব্লকের গ্রামীণ এলাকা ১৩টি গ্রাম পঞ্চায়েত নিগে গঠিত। এগুলি হল: য়াগারদি-চিত্রা, গোরানডিহ, মনিহারা, সোনাথালি, বাড়া, হাদালদা-উপাড়া, রাঙামাটি-রঞ্জনডিহ, বেকো, কালীদহ, সিমলা-ধনারা, গগনাবাদ, কাশীপুর ও সোনাইঝুরি। ব্লকের শহরাঞ্চল আর্দ্রা সেন্সাস টাউনটি নিয়ে গঠিত। ব্লকটি কাশীপুর থানার অধীনস্থ। ব্লকের সদর পঞ্চকোটরাজ।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
রজার বিজেসুরিয়া
ঘরোয়া প্রথম-শ্রেণীর শ্রীলঙ্কান ক্রিকেটে কোল্টস ও মোরাতুয়া দলের প্রতিনিধিত্ব করেন। দলে তিনি মূলতঃ স্লো লেফট আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন রজার বিজেসুরিয়া।
প্রথম-শ্রেণীর ক্রিকেট
মোরাতুয়ার সেন্ট সেবাস্তিয়ান কলেজে অধ্যয়ন করেছেন তিনি। ১৯৭৮-৭৯ মৌসুম থেকে ১৯৯৩-৯৪ মৌসুম পর্যন্ত রজার বিজেসুরিয়া’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেটে অংশগ্রহণের পূর্বে খেলোয়াড়ী জীবনের শুরুতে দূর্দান্ত খেলা উপহার দিয়েছিলেন। অনূর্ধ্ব-১৯ দলের সিরিজে পাকিস্তানের বিপক্ষে ২৫ উইকেট লাভ করেছিলেন।
প্রথম-শ্রেণীর ক্রিকেট ও লিস্ট-এ ক্রিকেটে দূর্দান্ত খেললেও পরিসংখ্যানগত দিক দিয়ে আন্তর্জাতিক ক্রিকেটে মোটেই সফলতার স্বাক্ষর রাখতে পারেননি তিনি। ১৯৭৯ সালের পূর্বে পাকিস্তান সফরে যুব দলের সদস্যরূপে যান। ঐ সিরিজে ২৫ উইকেট পান তিনি।
ইংল্যান্ড গমন
১৯৭৮-৭৯ মৌসুমে নিজস্ব প্রথম খেলায় ওয়েস্ট ইন্ডিজের বিপক্ষে ওডিআইয়ে অংশ নেন। ল্যারি গোমসকে আউট করেন। ঐ খেলায় তার দল সাত উইকেটে জয়লাভ করেছিল। এছাড়াও ১৯৭৯ সালে ইংল্যান্ড গমন করেন। ক্রিকেট বিশ্বকাপের দ্বিতীয় আসরে অংশগ্রহণ করার সুযোগ পাননি তিনি। ইংল্যান্ড সফরে পাঁচটি প্রথম-শ্রেণীর খেলায় অংশ নিয়ে ৩৭.৭০ গড়ে দশ উইকেট লাভ করেন। তন্মধ্যে স্কটল্যান্ডের বিপক্ষে বৃষ্টিবিঘ্নিত তিনদিনের খেলায় ৩/১৩ বোলিং পরিসংখ্যান দাঁড় করান।
১৯৮১ সালে ইংল্যান্ড সফরের জন্যে পুনরায় শ্রীলঙ্কা দলে আহুত হন। এ সফরে তিনি তুলনামূলকভাবে ভালো খেলেন। তন্মধ্যে, অক্সফোর্ড ও কেমব্রিজ বিশ্ববিদ্যালয়ের যৌথ দলের বিপক্ষে ৫/৩৫ পান। এটিই তার খেলোয়াড়ী জীবনের প্রথম পাঁচ-উইকেট লাভ। এছাড়াও ঐ খেলায় অপরাজিত ৬ রান সংগ্রহ করেন। মহেশ গুণতিলকের সাথে শেষ উইকেট জুটির অনবদ্য নৈপুণ্যে দলকে ড্রয়ের দিকে নিয়ে যেতে সক্ষম হন। এ সফরে পাঁচ খেলায় অংশ নিয়ে ৩১.১৩ গড়ে ১৫টি প্রথম-শ্রেণীর উইকেট পান।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও আটটিমাত্র একদিনের আন্তর্জাতিকে অংশগ্রহণ করেছেন রজার বিজেসুরিয়া। ২২ মার্চ, ১৯৮২ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৮৫ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি।
ভারতের মুখোমুখি
তিন বছর পর ১৯৮৫ সালে সফরকারী ভারতের বিপক্ষে খেলার জন্যে পুনরায় আমন্ত্রণ জানানো হয়। প্রথম ওডিআইয়ে কৃষ শ্রীকান্ত ও মোহাম্মদ আজহারউদ্দীনকে শুরুতেই বিদেয় করলেও আট ওভারে ৫৬ রান দেন। খেলায় সফরকারী দল দুই উইকেট জয়লাভ করে। তাসত্ত্বেও তাকে দলে রাখা হয়। কিন্তু পরবর্তী দুই খেলায় নয় ওভারে ৫৪ রান দিয়ে ফেলেন।
এছাড়াও, ঐ সফরে রজার বিজেসুরিয়া ওডিআইয়ে তার সেরা বোলিং পরিসংখ্যান গড়েন। পাঁচ ওভারে ২/২৫ পান এবং মুদাসসর নজর, মহসিন কামাল ও আবদুল কাদিরের বোলিং তোপে পড়ে শীর্ষসারিতে ব্যাটিং ধ্স নামলে ১২ রান তুলেন। তাসত্ত্বেও, ঐ খেলায় শ্রীলঙ্কা দল ৮৯ রানে পরাজিত হয় এবং ওডিআইয়ে ৪-০ ও টেস্ট সিরিজে ২-০ ব্যবধানে পরাভূত হয়। এগুলোই তার আন্তর্জাতিক ক্রিকেটের সর্বশেষ খেলা ছিল।
টেস্ট ক্রিকেটের ইতিহাসের নিকৃষ্টতম বোলিং গড়ের অধিকারী তিনি। স্ট্রাইক রেট দাঁড়ায় প্রতি ৫৮৬ বলে এক উইকেট। একমাত্র উইকেট পেতে তাকে ৯৭ ওভার পর্যন্ত অপেক্ষার প্রহর গুণতে হয়েছিল। অন্য কথায় যদি তিনি পাঁচ-দিনের টেস্টে একাধারে বোলিং করে যেতে তাহলে প্রতিপক্ষের মাত্র চার জন ব্যাটসম্যান আউট হতেন। ও প্রতিপক্ষীয় দল ১৩৫৫ রান তুলতে পারতেন।
জাতীয় দলে প্রত্যাখ্যান
১৯৮৭-৮৮ মৌসুমে জিম্বাবুয়ে দল শ্রীলঙ্কা সফরে আসে। শ্রীলঙ্কা বি দলের সদস্যরূপে বেশ কয়েকটি খেলায় অংশ নিয়েছিলেন তিনি। ড্র হওয়া খেলায় ১০২ রান খরচায় ছয় উইকেট পান। তবে, তাকে আর জাতীয় দলে খেলার সুযোগ দেয়া হয়নি।
ঘরোয়া ক্রিকেটে মোরাতুয়া স্পোর্টস ক্লাবে খেলেন। ১৯৮৯-৯০ মৌসুমে গালেতে কলম্বো দলের পক্ষে নিজস্ব সেরা বোলিং প্রথম-শ্রেণীর বোলিং পরিসংখ্যান গড়েন ৬/৫২। এরপর ১৯৯৩-৯৪ মৌসুমে কোল্টসের পরে সর্বশেষ মৌসুম অতিবাহিত করেন।
আসিয়া বিবির ধর্ম অবমাননার ঘটনা
আশিয়া বিবি ব্লাসফেমি নামক কেস পাকিস্তানি খ্রিস্টান নারী আশিয়া নওরীনের বিরুদ্ধে ( – Āsiyaah Naurīn <span title="Representation in the International Phonetic Alphabet (IPA)" class="IPA">[ˈɑːsiɑː nɔːˈriːn], জন্ম c. ১৯৭১) গঠিত হয়েছিল। বর্তমানে তিনি আসিয়া বিবি নামে সম্যক পরিচিত। তিনি ব্লাসফেমি আইনে অভিযুক্ত হওয়ায় পাকিস্তানের একটি আদালত ২০১০ সালে তাকে মৃত্যুদণ্ড দেয়। ২০১৮ সালের অক্টোবরে পাকিস্তানের উচ্চ আদালত তার বিরুদ্ধে আনীত অভিযোগের প্রমাণের অপর্যাপ্ততার জন্য তাকে বেকসুর খালাস দেয়।
৩১ অক্টোবর ২০১৮ সালে পাকিস্তানের উচ্চ আদালত আসিয়াকে বেকসুর খালাস দেন। রায়ে বলা হয়, যারা অভিযোগ দাখিল করেছেন, তাদের কথাবার্তা অসংলগ্ন পরস্পরবিরোধী। আসিয়া এজাতীয় কিছু বলেছেন কিনা তা যেমন নিশ্চিত না। পুরো ঘটনাগুলোই এক প্রকার ধোঁয়াশায় পরিপূর্ণ। এ রায়ের ফলে ইসলামী দলগুলো বারুদের মতো ফেটে পরে। নিরবচ্ছিন্নভাবে প্রধান প্রধান সড়কে তারা ভাঙচুর চালাতে থাকে। অন্যদিকে বিভিন্ন মানবাধিকার সংগঠন ও খ্রিস্ট ধর্মীয় সংগঠন এ রায়কে স্বাগত জানায়।
২ নভেম্বর ২০১৮ খ্রিষ্ঠাব্দে, ইমরান খানের নের্তৃত্বে পাকিস্তান সরকার তেহেরিক-ই-লাব্বাইক দলটির সাথে একটি সমঝোতায় আসে। দলটির সাথে প্রশাসনের চুক্তি হয় আসিয়া বিবিকে দেশত্যাগ করতে দেওয়া হবে না।   তেহেরিক-ই-লাব্বাইকের সাথে সরকারের এই চুক্তির ফলে পাকিস্তান সরকারের উপর অভিযোগ উত্থিত হয় যে, প্রশাসন উগ্রপন্থীদের কাছে আত্মসমর্পণ করেছে। ৭ নভেম্বর ২০১৮ খ্রিষ্ঠাব্দে, আসিয়া বিবি মুলতানে অবস্থিত নারীর জন্য বিশেষায়িত জেল থেকে মুক্তি পান।
পাকিস্তানে ব্লাসফেমী আইনের কারণে বিভিন্ন সময় ৬০ জনকে হত্যা করা হয়েছে। সেই সাথে বিভিন্ন সময় ব্লাসফেমীকে জুজু করে সংখ্যালঘুদের উপর সাম্প্রদায়িক হামলা চালানো হয়েছে এবং একইসাথে কারো বিরুদ্ধে প্রতিশোধ নিতে চাইলে ধর্ম অবমাননাকে অজুহাত করে এই আইনের অপপ্রয়োগ করা হয়েছে। ১৯৮৭ থেকে ২০১৪ পর্যন্ত ১৩০০ জন মানুষ ব্লাসফেমির অভিযোগে অভিযুক্ত হয়েছেন এবং আসিয়া বিবি প্রথম নারী যিনি এই আইনের প্রয়োগে নিম্ন আদালতে মৃত্যুদন্ড দণ্ডিত হয়েছিলেন।
প্রেক্ষাপট এবং গ্রেফতার
লাহোর থেকে ৩০ মাইল দূরে অবস্থিত পাঞ্জাবের শেখপুরা জেলার ইত্তান ওয়ালী নামক একটি গ্রামে আশিয়া নওরীন জন্মগ্রহণ করেছেন এবং সেখানেই বেড়ে উঠেছেন। তার গ্রামটিতে এমনকি পাকিস্তানের সর্বত্র দরিদ্র খ্রিস্টানরা পয়ঃনিষ্কাশন বা পরিস্করণের মত নিম্নস্তরের পেশা অধিগ্রহণ করে থাকে। একজন রোমান ক্যাথলিক নওরীন তার পরিবারকে আর্থিকভাবে সাহায্য করার জন্য শেখপুরায় খেতিমজুর হিসেবে কাজ করতেন। তার সাথে আশিক মাশিয়ার বিবাহ হয়। আশিকের পূর্বঘরের তিনজন সন্তান ছিল এবং নওরীনের সাথে বিবাহের পর তাদের ঘরে আরো দুইজন সন্তান জন্মগ্রহণ করে। আশিক ইট ভাঙার কাজ করতেন। একমাত্র তাদের পরিবারই ওই গ্রামটিতে খ্রিস্টান ধর্মাবলম্বী ছিল। কারারুদ্ধ হওয়ার পূর্বে সেই গ্রামে তার সহকর্মীরা তাকে ইসলাম ধর্ম গ্রহণ করার জন্য বারবার চাপ দিয়েছিল।
২০০৯ সালের জুনে, নওরীন তার সহকর্মী মহিলাদের সাথে একত্রে শেখপুরা জেলার একটি ক্ষেতে ফলসা বেরী নামক ফল সংগ্রহ করছিলেন। মাঠ সংলগ্ন কুয়া থেকে পানি আনার জন্য তাকে বলা হয়; তিনি কথামত পানি আনয়নের উদ্দেশ্যে সেখানে যান। তার তৃষ্ণা পাওয়ায় এবং কুয়ার কাছে একটি পুরাতন ধাতুর তৈরী কাপ পরে থাকতে দেখে তিনি কাপ দিয়ে পান করেন। মুসারাত নামক নওরীনের এক প্রতিবেশী নওরীনকে পানি পান করতে দেখেন। মুসারাতের সাথে নওরীনের পরিবারের পূর্ব থেকেই জমিজমা সংক্রান্ত একটি বিরোধ চলছিল। মুসারাত অগ্নিশর্মা হয়ে নওরীনকে বলেন, যে পাত্র দিয়ে মুসলিমরা পানি পান করে সেই একই পাত্র দিয়ে খ্রিস্টানরাও পানি পান করবে এটা ইসলামে নিষিদ্ধ। সেখানে অবস্থিত কিছু কর্মী পাকিস্তানের বর্ণপ্রথাকে ব্যবহার করে নওরীনকে খ্রিস্টান হওয়ার সুবাদে নাপাক,  অপরিচ্ছন্ন বলে অভিহিত করে। নওরীনের বর্ণনা মতে মুসারাত তাকে বলেছে: "সত্য, তুমি একজন নোংরা খ্রিস্টান! তুমি আমাদের পানি দূষিত করেছ এবং তোমার কত বড় সাহস, তুমি নবীকে নিয়ে কথা বলো! মুঢ় দুশ্চরিত্রা, তোমার যীশুর তো বাবারই ঠিক ঠিকানা নাই। সে ছিল একটা বেজন্মা। তুমি কী তা জানো না?" নওরীন সেই দিনের কথা স্মরণ করে বলে যখন তারা খ্রিস্টান ধর্মের বিরুদ্ধে অবমাননাকর বক্তব্য দিচ্ছিল এবং আমাকে ইসলাম ধর্মে রুপান্তরের জন্য বারবার চাপ দিচ্ছিল, আমি তখন বলেছিলাম, "আমি আমার ধর্ম এবং যীশু খ্রিস্টকে বিশ্বাস করি। তিনি মানবজাতির পাপের বোঝাকে মাথায় নিয়ে ক্রুশবিদ্ধ হয়ে মৃত্যুকে গ্রহণ করেছিলেন। তোমার নবী মুহম্মাদ মানবজাতিকে বাঁচাতে কী করেছে হে? আর আমিই বা কেন ধর্মান্তরিত হব, তোমরা কেন নও?" এরপর এক তীব্র বাকযুদ্ধের শুরু হয়।
স্থানীয় পুলিশ অফিসার মুহম্মদ ইলিয়াস সিএনএনকে দেওয়া সাক্ষাৎকারে দাবী করেন, নওরীন সেদিনের বাকবিতণ্ডায় বলেছিল, "কুরান হচ্ছে জাল এবং তোমাদের নবী মৃত্যুর আগে একমাস বিছানায় শুয়ে ছিল কারণ তার মুখে এবং নাকে পোকা হয়েছিল। তিনি খাদিজাকে শুধুমাত্র টাকার লোভে বিবাহ করেছিল এবং তার সব সম্পত্তি নিজের হস্তগত করার পর তাকে ঘর থেকে বের করে দিয়েছিল"। গ্রামের ইমাম কারী মুহাম্মদ সেলিম, যার কাছে নওরীন সহকর্মীরা ব্লাসফেমি অভিযোগ করেছিলেন, দাবি করেন যে নওরীন তার কাছে সব অভিযোগ স্বীকার করেছে এবং ক্ষমা চেয়েছে। পক্ষান্তরে এশিয়ান হিউম্যান রাইটস কমিশন দ্বারা প্রকাশিত চিঠিতে উদ্ধৃত করা হয়:
খোন্দকার আমীর হাসান
'''ড. খোন্দকার আমীর হাসান''' হলেন বাংলাদেশের একজন প্রখ্যাত শিক্ষাবিদ। বিজ্ঞান ও গাবেষণা প্রযুক্তিতে অনন্য সাধারণ অবদানের জন্য ১৯৮০ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
১৪৯০-এর দশক
এটি গ্রেগরীয় বর্ষপঞ্জী অনুযায়ী ১৪৯০-এর দশক। এটি শুরু হয়েছে ১লা জানুয়ারি, ১৪৯০ থেকে এবং শেষ হয়েছে ৩১ ডিসেম্বর, ১৪৯৯ তারিখে।
খোন্দকার আমীর হাসান
পুরস্কার ও সম্মাননা
বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৮০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
আসিয়া বিবির ধর্ম অবমাননার ঘটনা
প্রেক্ষাপট এবং গ্রেফতার
তাকে এরপরপরই পুলিশি হেফাজতে নেওয়া হয় এবং তার বিরুদ্ধে কোনো সরকারী/পুলিশি অভিযোগ গঠিত হওয়ার পূর্ব পর্যন্ত একবছরের বেশি সময় ধরে তিনি কারারুদ্ধ অবস্থায় ছিলেন।
বিচার ও কারাদণ্ড
নওরীন ধর্ম অবমাননার অভিযোগকে প্রত্যাখান করে বলে তার প্রতিবেশী শুধুমাত্র পূর্বোক্ত কিছু সমস্যার জেরে এই ষড়যন্ত্রমূলক কাজ করেছে। ২০১০ সালের নভেম্বরে পাঞ্জাবের শেখপুরা জেলার আদালতের বিচারক মুহম্মদ নাভেদ ইকবাল তার ফাসির দণ্ডাদেশ দেয়। অধিকন্তু তাকে ১১০০ মার্কিন ডলার জরিমানা করা হয়।
ধর্ম অবমাননার দরুণ মৃত্যুদণ্ডাদেশ পেয়েছেন এরূপ ব্যক্তিদের মধ্যে নওরীনই প্রথম নারী পাকিস্তানি। নওরীন তার মৃত্যুদণ্ড প্রাপ্তির ঘটনার দিনকে নিম্নোক্তভাবে বর্ণনা করেছেন:
নওরীনের স্বামী ৫১ বছর বয়সী আশিক মাইসী উচ্চ আদালতে এই রায়ের বিরুদ্ধে আপিল করবেন বলে ঘোষণা দেন, যার নিষ্পত্তি লাহোরের উচ্চ আদালতে হয়ে থাকে। এক মাস পরে রাষ্ট্রপতি আসিফ আলি জারদারির হয়ে তদন্ত কমিটিতে কাজ করা সালমান তাসীর বলেন, উচ্চ আদালত আসিয়া নওরীনের শাস্তি মওকুফ না করলেও খুব সম্ভবত তিনি ক্ষমা পাবেন। জারদারির উপর আসিয়া বিবিকে ক্ষমা ঘোষণার চাপ প্রয়োগ করা হয় কিন্তু উচ্চ আদালত রাষ্ট্রপতির ক্ষমা আসিয়া বিবির জন্য অকার্যকর বলে ঘোষণা দেন, যা আজ পর্যন্ত বহাল আছে। আদালতের প্রতিলিপিতে একাধিক গড়মিল থাকলেও সাংবাদিকরা জানান, তারা আসিয়া বিবির মামলা নিয়ে কোনো প্রতিবেদন করবে না, পাছে তারাও ব্লাসফেমীর অভিযোগে অভিযুক্ত হয়।
আসিয়া বিবিকে সেলে রাখা হয়, লাহোরের এই হাজতে কোনো জানালা ছিলো না। আততায়ী দ্বারা হত্যার আগে তাসীর, তার স্ত্রী- আমনা ও কন্যা শেহরবানো কয়েকবার আসিয়া বিবির সাথে এই জেলে দেখা করতে যান। অবশ্য পরবর্তীতে পাকিস্তানের আদালত থেকে আসিয়া বিবি শুধুমাত্র তার অর্ধাঙ্গের সাথেই দেখা করতে পারবে বলে নির্দেশ দেয়া হয়। লাহোর হাজতে নির্বাহী পরিচালক বলেন, অন্যান্য হাজতবাসীর মতই আসিয়া বিবির সাথে আচরণ করার ইচ্ছে থাকলেও, আসিয়ার নিরাপত্তার জন্যই তাকে অন্যান্য হাজতবাসীর থেকে আলাদা রাখা হয়েছিল। কেননা ধর্মনিন্দার অভিযোগে গ্রেফতার পূর্বের হাজতবাসীরা হাজতে থাকাকালীন অবস্থাতেই হত্যার শিকার হয়েছিলেন। বিষ প্রয়োগের ভয়ে আসিয়া বিবিকে হাজতে নিজের খাবার নিজেই রান্না করে দেয়ার ব্যবস্থা করে দেয়া হয়েছিল। মানবাধিকার নিয়ে কাজ করে এমন সংস্থা, মাসিহি ফাউন্ডেশন হাজতে থাকাকালীন আসিয়া বিবির স্বাস্থ্য ভেঙে পড়েছিল বলে বর্ণনা করে। অন্যান্য হাজতবাসী ছাড়াও হাজতে নিরাপত্তা রক্ষীরাও তাকে বিভিন্ন সময় হুমকি দিয়েছিল বলে অভিযোগ পাওয়া যায়।
মানবাধিকার কমিশনের মতে, নওরীনের সাথে যা ঘটছে, তা বিরল নয়। যদিও ধর্ম অবমাননা মামলায় পাকিস্তানে এখন অবধি কারো ফাসি হয় নি, তবে অভিযুক্ত ব্যক্তিকে দীর্ঘসময় ধরে কারারুদ্ধ থাকতে হয়েছে। মে ২০১৪ সালে নওরীনের আপিল শুনানীর দিন ৫ম বারের মত পিছানো হয়।
স্থানীয় প্রতিক্রিয়া
নওরীনের দণ্ডাদেশের খবর শুনার পর, ধর্ম অবমাননা আইন নিয়ে পাকিস্তানের মানুষ দুইভাগে বিভক্ত হয়ে পরে। পাকিস্তানি মানবাধিকার কমিশন বিষয়ক গবেষক আলি দাওয়ান হাসান বলেন, "এ আইন এমন এক বৈধ অবকাঠামো গড়ে তুলেছে, যার মাধ্যমে যে কাউকে নিগৃহীত, নির্যাতিত ও নিপীড়িত করার সুযোগ তৈরী করে।" তিনি পরবর্তীতে এ আইনকে "নির্যাতনমূলক ও বৈষম্যমূলক" আইন বলে অভিহিত করেন। পাঞ্জাব মুখ্যমন্ত্রী সালমান তাসির এবং পাকিস্তানি সংখ্যালঘু মন্ত্রণালয়ের মন্ত্রী শাবাজ ভাট্টি উভয়েই নওরীনকে সমর্থন করেছিলেন। নওরীীন পাকিস্তানি রাজনীতি বিজ্ঞানী রসূ বক্স ও স্থানীয় যাজক স্যামসন দিলওয়ারের সমর্থন পেয়েছিলেন। নওরীনের কারারুদ্ধকরণ পাকিস্তানি সংখ্যালঘু সম্প্রদায়কে ভীত-বিহ্বল করেছিল এবং উদারমনা মুসলিমরা হয়ে উঠেছিল বিচলিত।
নওরীন পাকিস্তানের সাধারণ জনতার সমর্থন পাননি। শেখপুড়া এবং তৎসংশ্লিষ্ট অসংখ্য গ্রামাঞ্চল গুলোর মানুষরা ধর্ম অবমাননার এই আইনকে সমর্থন করেছিল। অনেকে তার মাথা কেটে ফেলার প্রতিও আহ্বান করেছিল। জামাত উলেমা-ই-পাকিস্তান নামক সংগঠনের সদস্য মোহাম্মদ সালেম তাকে ফাঁসিকাষ্ঠে ঝুলানোর আহ্বান করে মিছিল বের করেন। নওরীনের দণ্ডাদেশের একমাস পরে, ২০১০ সালের ডিসেম্বরে মহব্বত খান মসজিদের ইমাম মাওলানা ইউসুফ কোরায়েশী, যে ব্যক্তি নওরীনকে হত্যা করতে পারবে তার পুরস্কার হিসেবে ৫ লক্ষ পাকিস্তানি রুপির ঘোষণা দেন। একটি সমীক্ষায় ১০ মিলিয়ন পাকিস্তানি আসিয়া বিবিকে নিজ হাতে হত্যার ইচ্ছে প্রকাশ করে। আসিয়ার গ্রামের মসজিদের ইমাম, কারী মোহাম্মদ সালিম এই রায়ে আনন্দে চোখে পানি এসে গিয়েছিল বলে বক্তব্য দেন। তিনি এও বলেন, আসিয়া বিবিকে ক্ষমা করা হলে বা মুক্তি দেয়া হলে, কিছু মানুষ "নিজ হাতে আইন তুলে নিয়ে" আসিয়াকে হত্যা করতো। অবশ্য সাংবাদিক জুলু ম্যাকার্থি "দেশটির অধিকাংশ শান্তিপ্রিয় মানুষের দৃষ্টিভঙ্গি" মৌলবাদীদের গর্জনে ঢাকা পড়ে গেছে বলে মন্তব্য করেন।
তাসির এবং ভাট্টির হত্যা
৪ জানুয়ারী ২০১১ সালে ইসলামাবাদের কোশার মার্কেটে পাঞ্জাবের মুখ্যমন্ত্রী সালমান তাসির আততায়ীর হাতে নিহত হন। আততায়ী ছিলেন তারই নিরাপত্তার দায়িত্বে থাকা ২৬ বছর বয়সী মালিক মুমতাজ হুসেইন কাদরী। নওরীনকে সমর্থন করায় এবং ধর্ম অবমাননা নামক আইনের বিরোধিতা  করার জন্য কাদরী এই হত্যাকাণ্ড ঘটিয়েছে। মুমতাজ কাদরীর মৃত্যদণ্ডাদেশ হয় এবং ২৯ ফেব্রুয়ারি ২০১৬ সালে তাকে ফাঁসিকাষ্ঠে ঝুলানো হয়। তাসির প্রকাশ্যেই ধর্ম অবমাননা নামক আইনের সমালোচনা করতেন। তার মৃত্যুর পরদিন তালেবান এবং কিছু ধর্মীয় নেতার হুমকি সত্ত্বেও মুখ্যমন্ত্রীর জানাজায় সহস্রাধিক মানুষ অংশগ্রহণ করেছিলেন, যদিও পাকিস্তানি জনতার একটা উল্লেখযোগ্য অংশ কাদরীর হত্যাকান্ডের প্রশংসায় পঞ্চমুখ হয়েছিলেন এবং কাদরীকে নেতা হিসেবে অভিহিত করেন; মুখ্যমন্ত্রীর হত্যাকান্ডের পর সহস্রাধিক সুন্নী মুসলিম ধর্ম অবমাননামূলক এই আইনের সমর্থনে মিছিল বের করেন। ৫০০ বেরলভি আলেম নিজ নিজ অনুসারীদের তাসিরের মৃত্যুতে শোক প্রকাশে নিষেধাজ্ঞা জারী করেন। এর দ্বারাই দেশটির জনগণ মৌলবাদীদের মেনে নিচ্ছে বলে শঙ্কা প্রকাশ করা হয়।
সংখ্যালঘু মন্ত্রণালয়ের মন্ত্রী শাহবাজ ভাট্টির মতানু্যায়ী, জুন ২০১০ সালে প্রথম তিনি মৃত্যুর হুমকি পান। সেই হুমকিতে বলা হয়েছিল, তার মাথা কেটে ফেলা হবে যদি তিনি ধর্ম অবমাননামূলক আইন পরিবর্তনের চেষ্টা করেন। এর প্রতিক্রিয়ায় তিনি প্রতিবেদককে বলেন, "তিনি পাকিস্তানের জনগণের ন্যায় বিচারের প্রতি প্রতিশ্রুতিবদ্ধ" এবং নওরীনের মুক্তির জন্য তিনি মরতেও রাজি। ২ মার্চ ২০১১ সালে, ভাট্টি বন্দুকধারীর গুলিতে নিহত হন। অনুমান করা হয়, ধর্ম অবমাননা মূলক আইনের প্রসঙ্গে তার অবস্থানের দরুনই তাকে হত্যা করা হয়েছে। পাকিস্তানের মন্ত্রীসভায় তিনিই একমাত্র খ্রিষ্ঠান মন্ত্রী ছিলেন।
মার্ক রনসন
মার্ক ড্যানিয়েল রনসন একজন ইংরেজ সংগীতশিল্পী, ডিজে, সংগীতলেখক এবং রেকর্ড প্রযোজক। তিনি ৫বার গ্র‍্যামি এওয়ার্ড পেয়েছেন।
আসিয়া বিবির ধর্ম অবমাননার ঘটনা
আন্তর্জাতিক প্রতিক্রিয়া
নওরীনের মৃত্যুদণ্ড আন্তর্জাতিক মিডিয়াতে শিরোনাম হয়, একইসাথে বিভিন্ন বেসরকারী সংগঠন যারা নিপীড়িত খ্রিস্টানদের পাশে দাঁড়ায়, তারা এবং অ্যামনেস্টি ইন্টারন্যাশনাল ও হিউম্যান রাইটস ওয়াচ এই আইনের বিলোপের জন্য আহ্বান করে।  পোপ ষোড়ষ বেনেডিক্ট নওরীনের মুক্তির জন্য আহ্বান করে। তার বিবৃতিতে তিনি বলেন, তিনি নওরীনের সাথে আত্মিক সংযোগ অনুভব করছেন।
মার্ক রনসন
রনসন লন্ডনে জন্মগ্রহণ করেন এবং নিউ ইয়র্কে তার সৎপিতা মিক জনস এর সাথে বড় হন, যা বাল্যকালেই তাকে সংগীতের প্রতি আগ্রহী করে তোলে।নিউ ইয়র্ক বিশ্ববিদ্যালয়ে অধ্যয়নকালে তিনি হিপ-হপ জগতে একজন জনপ্রিয় ডিজে হিসেবে পরিচিতি পান। তার প্রথম এলবাম " Here Comes the Fuzz" কোনো বড়সড় সাড়া ফেলতে সক্ষম হয়নি। ২০১৪ সালে রনসন ব্রুনো মার্স সহ "Uptown Funk" রিলিজ করেন, যা ব্যাপক জনপ্রিয়তা পায়।
২০১৮ তে তিনি তার নিজস্ব রেকর্ড লেবেল জেলিজ রেকর্ড প্রতিষ্ঠা করেন।
আসিয়া বিবির ধর্ম অবমাননার ঘটনা
আন্তর্জাতিক প্রতিক্রিয়া
বিভিন্ন বহিঃস্থ মিডিয়াও তার স্বপক্ষে সোচ্চার হয়। মার্কিন সাংবাদিক জন এল. এলেন জেয়ার লিখেন, "নওরীন পাঁচ সন্তানের জননী হওয়ার পাশাপাশি পাঞ্জাবের সবচেয়ে বিখ্যাত নিরক্ষর খ্রিস্টান নারী"। এলেনের মতে, নওরীন খ্রিস্টান কর্মীদের মাঝে সেলেব্রিটি বনে গিয়েছিলেন। টুইটার, কনসার্ট সহ অনেক অনলাইন পিটিশনের মাধ্যমে তার জন্য নানারকম ক্যাম্পেইন করা হয়। যুক্তরাজ্যে অবস্থিত ওবারফিউজ নামক খ্রিস্টান পপ ব্যান্ড, "ফ্রি আসিয়া বিবি" নামক একটি গান অনলাইনে প্রকাশ করে। এছাড়াও বিভিন্ন বই ও প্রামাণ্যচিত্রে তাকে নিয়ে তথ্যচিত্র প্রকাশ করা হয়।
ভয়েস অব মার্টায়ারস নামক নিপীড়িত খ্রিস্টানদের জন্য পক্ষে দাঁড়ানো একটি সংগঠন ১০০-এর অধিক দেশ থেকে নওরীনের মুক্তির দাবীতে ৪ লক্ষ স্বাক্ষর সংগ্রহ করে।
আয়ারল্যাণ্ডের মুসলিম ইমাম উমর আল কাদ্রি নওরীনের মুক্তির জন্য দাবী জানান। তিনি বলেন, "আসিয়া বিবির ঘটনা হলো এমন এক প্রকার ঘটনা যেখানে আসিয়া বিবি ধর্ম অবমাননামুলক কোনো বক্তব্য দিয়েছে, এমন বক্তব্যকেই অস্বীকার করছে। আসিয়াকে খালাস দেওয়ার জন্য যদি কোনো যুক্তির প্রয়োজন হয় তবে এ যুক্তিই যথেষ্ট। কিন্তু দুঃখজনকভাবে পাকিস্তানের ধর্ম অবমাননামূলক যে আইন আছে তা প্রকৃত ইসলামের প্রতিনিধিত্ব করে না।"
আপীল (২০১৪-২০১৭)
লাহোরের উচ্চ আদালত (পাকিস্তানে প্রধান বিচারালয় একটি কিন্তু প্রদেশ ভিত্তিতে ৫টি আলাদা উচ্চ আদালত আছে) ১৬ অক্টোবর ২০১৪ সালে নওরীনের আপিলকে বাতিল করে দেয় এবং তার মৃত্যুদণ্ডাদেশ বহাল রাখে। ২০ নভেম্বর ২০১৪ সালে, তার স্বামী রাষ্ট্রপতির ক্ষমার জন্য আবেদন করেন। ২৪ নভেম্বর ২০১৪ সালে নওরীনের আইনজীবী পাকিস্তানের সর্বোচ্চ আদালতে আপীল করেন।
২২ জুলাই ২০১৫ সালে, উচ্চ আদালত তার নির্দেশনায় বলে, যতক্ষণ অবধি না নওরীনের বিচারের রায় পূর্ণাঙ্গভাবে প্রকাশ না হচ্ছে, ততক্ষণ পর্যন্ত তার ফাঁসির রায় বাস্তবায়নে নিষেধাজ্ঞা জারি করে। নভেম্বর ২০১৫ সালে, বিবির আইনজীবী নাইম শাকির বলেন দুইবার তারিখ পিছানোর পর লাহোরের সর্বোচ্চ আদালত নওরীনের আপীল শুনানীর দিন ২০১৬ সালের ২৬শে মার্চ তারিখে ধার্য করেছেন। আপীল শুনানী পরবর্তীতে ১৩ অক্টোবর ২০১৬ সালে নির্ধারিত হয়। কিন্তু সেই দিন সকালে বেঞ্চের তিনজন বিচারপতির একজন ইকবাল হামিদুর রহমান – সেই বেঞ্চের অংশ হিসেবে এই রায় দিতে অস্বীকৃতি জানান। এর ফলে আপীলের রায় কখন হবে, তা নিয়ে একটি অনিশ্চয়তার সৃষ্টি হয়। সেই বিচারক পাকিস্তানের রাষ্ট্রপতি মাহমুদ হুসাইনকে প্রেরণ করা হাতে লেখা একটি চিঠিতে জানান তিনি পদত্যাগ করছেন। কী কারণে পদত্যাগ করছেন তার কোনো উল্লেখযোগ্য কারণ পদত্যাগ পত্রে তিনি জানান নি। নওরীনের আইনজীবী সাইফুল মুলক জুনের প্রথম সপ্তাহে আপিল শুনানীর আবেদন করলে পাকিস্তানের প্রধান বিচারপতি মিলান সাকিব নিসার ২৬ এপ্রিল ২০১৭ সালে সেই আবেদন নাকচ করে দেন।
সর্বোচ্চ আদালত দ্বারা খালাস (অক্টোবর ২০১৮)
৮ অক্টোবর ২০১৮ সালে বিচারক মায়ান সাকিব নিসার, বিচারক আসিফ সাইদ খোসা এবং বিচারক মাজহার আলমকে নিয়ে গঠিত বেঞ্চ তার আপীলের রায়ের জন্য সময় নেন, যাতে করে পরবর্তীতে লিখিত ভাবে তা প্রকাশ করতে পারে। ৩১ অক্টোবর ২০১৮ খ্রিষ্ঠাব্দে, সর্বোচ্চ আদালত ৫৬ পৃষ্ঠার রায়ে এই আপীলের নিষ্পত্তি করেন। আদালত তার রুলে বলে, "যদি নওরীনের বিরুদ্ধে অন্য কোনো অপরাধের অভিযোগ না থাকে, তবে তিনি মুক্ত এবং যেতে পারেন"। তার রায়ে বিচারক আসিফ সাইদ খান খোসা উল্লেখ করেন:
রুলে সাক্ষীর অসামঞ্জস্য বিবৃতি এবং আসিয়ার সাথে প্রতিবেশীর পূর্বোক্ত ঝগড়াকে ইঙ্গিত করে বলা হয়, এসবকিছুই তার বিরুদ্ধে তার প্রতিবেশীর অভিযোগের উপর সন্দেহের ছায়া ফেলছে।
আসিয়া নওরীন তার রায়ের খবর বাইবেল পাঠ করার সময়ে শুনেছিলেন। তিনি তাৎক্ষণিক প্রতিক্রিয়াকে ব্যক্ত করেন এভাবে যে, "আমি বিশ্বাসই করতে পারছি না, আমি কী শুনছি? আমি কী এখন এখান থেকে বের হতে পারব? তারা কী সত্যিই আমাকে যেতে দেবে? সত্যি?...... আমি জানি না একে কী বলা যায়, আমি খুব খুব খুশি। আমি বিশ্বাস করতে পারছি না। নওরীন কন্যা এহসাম আশিক এরায়ের খবরের প্রতিক্রিয়ায় বলে, “আমার জীবনের সবচেয়ে আনন্দের খবর... আমি শুধু আমার মাকে আলিঙ্গন করতে চাই। আমি ঈশ্বরের কাছে কৃতজ্ঞ কারণ তিনি আমাদের প্রার্থনা শুনেছেন।”
অভ্যন্তরীণ প্রতিক্রিয়া
রায়ের প্রতিক্রিয়ায় ইসলামিক দলগুলো পাকিস্তানের সড়কে প্রতিবাদ শুরু করে, "তারা রাস্তাঘাট বন্ধ করে দেয় এবং অবকাঠামোতে ব্যাপক ক্ষতিসাধন করে"। সর্বোচ্চ আদালতের রায়ের পর, ইসলামাবাদ, করাচী, মুলতান পেশোয়ারে বিক্ষোভ অগ্নিস্ফুলিঙ্গের মত ছড়িয়ে পরে। জেইউআইএফের প্রধান ফজল উর রেহমান শান্তিপুর্ণ আন্দোলনের ডাক দিয়ে বলেন, নওরীনের মুক্তি কোনোভাবেই গ্রহণযোগ্য নয়। তেহেরিক ই লাব্বাইক পাকিস্তানের (টিএলপি) প্রধান খাদিম হুসাইন রিজভী এবং জামাত-ই-আহলে হাদিস বিক্ষোভ আন্দোলনের ডাক দেয়। টিএলপির আন্দোলনকর্মীরা জানায়, যতক্ষণ না আসিয়া বিবিকে ফাঁসিকাষ্ঠে ঝুলানো হচ্ছে, ততক্ষণ অবধি তারা রাস্তা অবরোধ করে রাখবে। প্রায় এক হাজার লাঠিসোঁটা হাতে সশস্ত্র টিএলপির সদস্য ইসলামাবাদের রাস্তায় জড়ো হয়। টিএলপির সহপ্রতিষ্ঠাতা মুহম্মদ আফজাল কাদরী সর্বোচ্চ আদালতের আসিয়া নওরীনের আপীলের নিষ্পত্তি করা তিনজন বিচারকের মৃত্যু চান। তিনি বিবৃতি দেন, "প্রধান বিচারপতি এবং বাকি দুইজন বিচারপতির হত্যা হওয়া প্রয়োজন।" তিনি বলেন, এই বিচারকত্রয়ের হয় তাদের গাড়িচালক, অথবা নিরাপত্তা প্রহরী অথবা তাদের রাধুনির তাদের হত্যা করা উচিত।"  ইসলামাবাদের রেড জোন এলাকা বিক্ষোভকারীদের থেকে সুরক্ষিত রাখার নিমিত্তে সাধারণ জনগণের জন্য অবরুদ্ধ করে দেওয়া হয় এবং প্যারামিলিটারী বাহিনী নামিয়ে বিক্ষোভকারীদের হটানোর চেষ্টা করা হয়। প্রধানমন্ত্রী ইমরান খান আসিয়া বিবির রায়ের পর জাতির উদ্দেশ্যে দেওয়া ভাষণে যারা রায়পরবর্তী সহিংসতা চালাচ্ছে, তাদের বিরুদ্ধে কড়া ব্যবস্থা নেওয়ার হুশিয়ারী দেন। তিনি তার ভাষণ শেষ করেন এই বলে, পাকিস্তানকে সেই স্থানে নিয়ে যাবেন না, যেখান থেকে পাকিস্তানের ফিরে আসারবা কোনো ব্যবস্থা নেওয়ার অবস্থাই থাকবে না।  ১ নভেম্বর জাতীয় সড়ক এবং মটরওয়ে পুলিশ যাত্রীদের জাতীয় সড়ক পথ এড়িয়ে চলার জন্য নির্দেশনা জারী করে।  লাহোরের খ্রিশ্চিয়ান স্কুলগুলো নিরাপত্তার খাতিরে স্কুলের পাঠপরিক্রমা অনির্দিষ্টকালের জন্য স্থগিত করে। ২ নভেম্বর পাকিস্তান সরকার মোবাইল ফোনের নেটওয়ার্ক বন্ধ করে দেয়।
৩১ অক্টোবর রায়ের পূর্বে পাকিস্তানের খ্রিষ্ঠান সম্প্রদায় স্রষ্টার কাছে প্রার্থনা ও রোজা রাখেন। জোসেদ কৌটস, করাচির রোমান ক্যাথলিক আর্চবিশপ প্রার্থনায় বলেন, রায়ের পর যেন কোনো সহিংসতা তৈরী না হয়।
নওরীনের আইনজীবী জানান, তিনি ক্রমাগত হুমকি পাচ্ছেন। সাউথ চায়না মর্নিং পোস্ট ও ক্রিশ্চিয়ান টুডে তাদের প্রতিবেদনে উল্লেখ করেন, চরমপন্থীদের সহজ লক্ষ্যবস্তুতে তিনি পরিণত হয়েছেন। ২০১৮ সালের ৩ নভেম্বর, তিনি পাকিস্তান থেকে বিমানে করে নেদারল্যান্ডে চলে গিয়েছেন, বলে প্রতিবেদনে আসে। মুলকের মতে, তিনি তার মক্কেলের কারামুক্তি নিশ্চিত না করা পর্যন্ত দেশ ছাড়তে অস্বীকৃতি জানালেও জাতিসংঘ জোর করে তাকে বিমানে তুলে দেয়।
আন্তর্জাতিক প্রতিক্রিয়া
এই রায়কে বিশ্বজুড়ে বিদ্যমান অসংখ্য মানবাধিকার সংগঠন এবং খ্রিষ্ঠান ধর্মীয় সংগঠন গুলো স্বাগত জানায়। অ্যামনেস্টি ইন্টারন্যাশনাল একে মাইলফলক রায় বলে অভিহিত করে। এইড টু চার্চ এ রায়কে নির্যাতিত সংখ্যালঘু মানুষদের জন্য আশার প্রতীক বলে উল্লেখ করে। পাকিস্তানের মানবাধিকার সংগঠন ১ নভেম্বর তাদের বিবৃতিতে রায়কে স্বাগত জানায়।
জাতিসংঘের সহকারী মুখপাত্র এ রায়কে স্বাগত জানায়।
যুক্তরাজ্যের প্রধানমন্ত্রী থেরেসা মে, এখবরে আনন্দে প্রকাশ করে আশা করেন, বিশ্বজুড়ে মৃত্যদণ্ড রহিত করা হবে। তবে আসিয়া নওরীনের নিরাপত্তার কথা চিন্তা করে ব্রিটেন তাকে এসাইলাম দেয় নি।
ফ্রান্সের ন্যাশনাল র‍্যালীর সভাপতি মেরিন লে পেন তার সরকারকে অনুরোধ করেন, যাতে নওরীনকে এসাইলাম দেওয়া হয়।
স্পেন সহ বেশ কিছু রাষ্ট্র আসিয়া নওরীনকে এসাইলাম দেওয়ার প্রস্তাব দেয়।
পাকিস্তান ত্যাগে বাধা
২ নভেম্বর ২০১৮ তে, পাকিস্তানের প্রধানমন্ত্রী ইমরান খানের প্রশাসন এবং আসিয়া বিবির বিরুদ্ধে আন্দোলন উসকে দেওয়া ইসলামিক রাজনৈতিক দল তেহেরিক-ই-লাব্বাইক একটি সমঝোতা মুলক চুক্তিতে আসে। সেই চুক্তি ছিল, আসিয়া বিবির দেশত্যাগে নিষেধাজ্ঞা এবং তেহেরিক ই লাব্বাইকের যেসব আন্দোলনকর্মীরা গ্রেফতার হয়েছে, তাদের মুক্তি দেওয়া।   ধর্মমন্ত্রী নুরুল হক কাদরী এবং পাঞ্জাবের মুখ্যমন্ত্রী মুহম্মদ বাসারাত রাজা এই চুক্তি স্বাক্ষর করেন।  চুক্তি অনুযায়ী আসিয়া বিবিকে দেশত্যাগে নিষেধাজ্ঞা দেওয়া হয়। পাকিস্তানি প্রশাসনের মুল বক্তব্য ছিল, যতক্ষণ না এই রায়ের পরবর্তী রিভিউ শুনানী হচ্ছে ততক্ষণ অবধি আসিয়া বিবিকে মুক্তি দেওয়া হবে না। টিএলপি তাদের আন্দোলনকর্মীদের শান্তিপূর্ণভাবে ঘরে ফিরে যেতে আহ্বান জানায়।
পাকিস্তান সরকার এবং তেহেরিক ই লাব্বাইকের মধ্যকার এই চুক্তির ফলে সরকারের বিরুদ্ধে এই অভিযোগ উত্থিত হয় যে, পাকিস্তান সরকার চরমপন্থীদের কাছে আত্মসমর্পণ করেছে। পাকিস্তানি তথ্যমন্ত্রী ফায়াদ চৌধুরী এই অভিযোগের প্রত্যুত্তরে বলেছেন যে, আমাদের কাছে দুইটি বিকল্প আছে। হয় বলপ্রয়োগ করতে হবে এবং এ বল প্রয়োগের ফলে মানুষ মারা যাবে। এটা এমন একটা বিষয়; যা কোনো রাষ্ট্রই করতে চায় না। অথবা দ্বিতীয় বিকল্প হলো আপোষ করা, আর আপোষ করতে চাইলে তুমি কিছু নিলে তোমাকে কিছু দিতেও হবে।
আসিয়া নওরীনের আইনজীবী সাইফ উল মুলক ইসলামবাদী এবং সরকারের মধ্যকার এই চুক্তিকে বিরক্তিকর বলে অভিহিত করে বলেন। "তারা (পাকিসরকার) এমনকি দেশের সর্বোচ্চ আদালতের আদেশ অবধি বাস্তবায়ন করতে পারছে না।" নিজের জীবন হুমকিগ্রস্থ ভেবে মুলক ইউরোপে পালিয়ে যান। তার ভাষায়, "আসিয়া বিবির জন্য নৈতিক লড়াই চালিয়ে যাওয়ার কারণে আমাকে বেঁচে থাকতে হবে।" উইলসন চৌধুরীও একইভাবে বলেন, "পাকিস্তান সরকার চরমপন্থীদের গুহায় প্রবেশ করায় আমি আশ্চর্যান্বিত নই। ইমরান খানের প্রাক্তন স্ত্রী জেমিমা গোল্ডস্মিথ বলেন যে, পিটিআই নেতৃত্বাধীন সরকার আসিয়া বিবির মৃত্যুদণ্ডাদেশ নিয়ে কট্টরপন্থীদের দাবি মেনে নিয়ে তাদের গুহায় প্রবেশ করেছে। এখন আর নয়া পাকিস্তান নিয়ে আমাদের কোনো আশা নেই।’ জাতিসংঘ থেকে একটি প্লেন আসিয়া নওরীনকে নেওয়ার জন্য পাকিস্তানে অবতরণ করলেও তাকে ব্যতীতই ফিরে যায়। কারণ তখন পাকিস্তান সরকার নওরীনকে মুক্তি না দেওয়ার জন্য টিএলপির কাছে চুক্তিবদ্ধ ছিলেন।
ব্রিটিশ পাকিস্তান ক্রিশ্চিয়ান এসোসিয়েশনের প্রধান উইলসন চৌধুরী তার বিবৃতিতে বলেন, "আসিয়া বিবিকে পাকিস্তান ছেড়ে বের হতে না দেওয়ার এই সিদ্ধান্ত তার বিরুদ্ধে মৃত্যু পরোয়ানা জারী করারই সামিল।"
আসিয়া নওরীনের স্বামী আশিক মাসিহ যুক্তরাষ্ট্রের রাষ্ট্রপতি ডোনাল্ড ট্রাম্প, যুক্তরাজ্যের প্রধানমন্ত্রী থেরেসা মে এবং কানাডার প্রধানমন্ত্রী জাস্টিন ট্রুডোর প্রতি আহ্বান জানান, যাতে করে তাদের এই দেশ ছাড়তে সাহায্য করা হয় এবং তাদেরকে সেই দেশে থাকতে অনুমতি দেওয়া হয়। তিনি নিপিড়ীত খ্রিষ্ঠানদের নিয়ে কাজ করা সংস্থা এইড টু দ্য চার্চ ইন নিডের প্রতি আহ্বান জানিয়ে বলেন, "আমাদের পাকিস্তান ছাড়তে সাহায্য করুন। আমরা আমাদের জীবন নিয়ে প্রচন্ডভাবে উদ্বিগ্ন। আমাদের খাওয়ার জন্য কিছুই নেই। কারণ আমরা ঘর ছেড়ে খাওয়ার জন্য বের হতে পারছি না।"
৭ নভেম্বর ২০১৮ সালে, মুলতানের নিউ জেইল ফর ওম্যান কারাগারে অবরুদ্ধ আসিয়া বিবির মুক্তির চিঠি আসে। স্থানীয় গণমাধ্যমের করা প্রতিবেদন অনুযায়ী নওরীনকে চার্টার বিমানে করে নেদারল্যান্ডের উদ্দেশ্যে পাঠানো হয়েছিল। তবে পররাষ্ট্রমন্ত্রী গণমাধ্যমের এই দাবীকে অস্বীকার করেন এবং জানান, নওরীন পাকিস্তানে নিরাপদ স্থানেই আছে।
ইসলামিক রাজনৈতিক দল তেহেরিক ই লাব্বাইক পাকিস্তানের নেতা হাফেজ শাহবাজ আত্তারী এ সংবাদ শুনার পর তার দলের নেতাকর্মীদের ইসলামাবাদ ও রাওয়ালপিণ্ডিতে একত্রিত হয়ে আন্দোলন করতে বলেন যাতে করে, নওরীনের দেশত্যাগ ঠেকানো যায়।
লেবার এন্ড কো-অপারেটিভ পার্টি থেকে নির্বাচিত যুক্তরাজ্যের সংসদ সদস্য মাইক গেপস বলেন, "সংখ্যালঘু খ্রিষ্ঠানদের নিরবচ্ছিন্ন হত্যা এবং দাঙ্গাবাজ জনতাকে ঠেকাতে ইমরান খানের সরকার পরিষ্কার ব্যর্থ হওয়ার পর, পাকিস্তানের সাথে আমাদের সম্পর্ক পুনঃবিবেচনার এখনি সঠিক সময়। পাকিস্তানে সংখ্যালঘুরা যদি নিরাপদ না থাকে, তবে তা সত্যিকার অর্থে উদ্বেগের বিষয়।” পাকিস্তানে নিযুক্ত ব্রিটেনের বাণিজ্যদূত রেহমান চিশতি পাকিস্তান সরকারের আসিয়া নওরীনকে দেশত্যাগ করতে না দেওয়ার প্রতিবাদস্বরূপ একইমাসে পদত্যাগ করেন।
যুক্তরাষ্ট্রের সিনেটর র‍্যান্ড পাল যুক্তরাষ্ট্রের রাষ্ট্রপতি ডোনাল্ড ট্রাম্পকে আসিয়া বিবির জন্য এসাইলাম দেওয়ার আহ্বান জানান।
আন্তর্জাতিক প্রতিক্রিয়া
ইউরোপীয় ইউনিয়ন এর প্রধান এন্তনিও তাজানি, ইতালীর প্রধানমন্ত্রী ম্যাথিও সালভিনি, কানাডার পররাষ্ট্রমন্ত্রী ক্রিশ্চিয়া ফ্রিল্যান্ড, অস্ট্রেলীয়ার স্বরাষ্ট্রমন্ত্রী পিটার ডালটন সহ অনেকে আসিয়া বিবির মুক্তির রায়ের পরও পাকিস্তান তাকে কারারুদ্ধ করে রাখায় ক্ষুব্ধ প্রতিক্রিয়া ব্যক্ত করেন।
আপীল বলবৎ (জানুয়ারী ২০১৯)
২৯ জানুয়ারি ২০১৯ সালে পাকিস্তানের সর্বোচ্চ আদালত আসিয়া বিবির ধর্মদ্রোহিতা নিয়ে উঠা কেসে আপিলের রায় বলবৎ রাখে এবং রুল জারি করে বলে, আসিয়া বিবি এখন সম্পূর্ণভাবে মুক্ত এবং পাকিস্তান ত্যাগ করতে পারে এবং তার পরিবারের মানুষের সাথে যুক্ত হতে পারে। বিভিন্ন অসমর্থিত সূত্র অনুসারে তার পরিবার ইতোমধ্যে দেশ ত্যাগ করেছে। রক্তক্ষয়ী সংঘর্ষ পাকিস্তানে ছড়িয়ে পরে এবং তাদের দাবী অনুসারে আসিয়া বিবি এবং বিচারককে মৃত্যুদন্ড দিতে হবে। যদিও জার্মানীতে থাকা তার আইনজীবীর মতে ইতোমধ্যে আসিয়া নওরীন কানাডায় অবস্থান করছে তবে অন্য অনেকের মতে তাকে গোপনে ইসলামাবাদে নিয়ে আনা হলেও তাকে কখন ছাড়া হবে এবং সে কোথায় যাবে সে বিষয়ে কেওই নিশ্চিত নয়।
ফ্রান্স, স্পেন, নেদারল্যান্ডস, জার্মানি, ইতালি এবং অস্ট্রেলিয়া আসিয়া বিবি কে এ অ্যাসালাম দেওয়ার জন্য প্রস্তাব করে।
সর্বোচ্চ আদালত আপিলের রায় বলবৎ রাখার প্রতিবাদে পাকিস্তানের ফাইজাবাদ শহরে বিক্ষোভ করার সময় ৫৫ জন লোক গ্রেফতার হয়.
বর্তমান অবস্থা
২০১৯ সালে ১১ এপ্রিল পাকিস্তানের প্রধানমন্ত্রী ইমরান খান কিছু জটিলতার জন্য আসিয়া বিবিকে স্থানান্তরে বিলম্ব হচ্ছে। মানবাধিকার অধিকার কর্মী আমান উল্লাহ জানিয়েছেন যে, আসিয়া বিবি একটা রুমে বদ্ধ আছেন, যার দরজা শুধুমাত্র খাবার দেওয়ার সময় খোলা হয়।
যাইহোক, ২০১৯ সালের ৮ মে আসিয়া বিবি সফলভাবে কানাডায় পৌছান এবং পূর্ব থেকেই সেখানে থাকা তার পরিবারের সাথে মিলিত হন। আসিয়া বিবির জন্য প্রচারণা চালানো সংস্থা ইন্টারন্যাশনাল ক্রিশ্চিয়ান কনসার্ন তাদের বক্তব্যে জানান, "আমাদের প্রার্থনা সবসময় তার পরিবার এবং তার সাথে আছে, আমরা চাই সে যেন শান্তি এবং নিরাপত্তা নতুন দেশে খুঁজে পায়"।
স্মরণ
ফরাসি সাংবাদিক আনে ইসাবেলা টলেট নরীনকে নিয়ে একটি আত্মজীবনী লিখেন, যার শিরোনাম ছিল Blasphemy: A Memoir: Sentenced to Death over a Cup of Water (2013, ISBN 1613748892). নরীন নিরক্ষর ছিলেন, এবং টলেট কারাগারের কঠোর নিয়মকানুনের জন্য তার কাছে পৌছাতে অপারগ ছিলেন। তাই টলেট নরীনের স্বামী, সন্তান এবং তার বোনের সাক্ষাৎকার নেন।
২০১৫ সালে এই আত্মজীবনী থেকে অনুপ্রাণিত হয়ে পোলিশ চলচ্চিত্রনির্মাতা Uwolnić Asię Bibi (বাংলাঃ আসিয়া বিবির মুক্তি) নামে চলচ্চিত্র তৈরী করেন।
ইসলামিক আইনের সাথে সাংঘর্ষিক
হানাফি ধর্মশাস্ত্র অনুযায়ী অমুসলিম নবী মুহম্মদকে অপমান করলেই, তাকে মৃত্যুদণ্ড দেওয়া যাবে না। হানাফি স্কুলের প্রতিষ্ঠাতা আবু হানিফা ধর্ম অবমাননা আইন প্রসঙ্গে পরিষ্কার ভাবে উল্লেখ করেছেন,
"যদি একজন ধিমী (মুসলিম রাষ্ট্রে বসবাসকারী অমুসলিম নাগরিক) পবিত্র নবীর অবমাননা করে, তবে তার শাস্তি হিসেবে তাকে খুন করা যাবে না। একজন অমুসলিমকে কখনো কুফরের (নবীর প্রতি অবিশ্বাস) জন্য বা শিরকের (বহু ঈশ্বর বা ধর্মের চর্চা) জন্য হত্যা করা হয় না। নবীকে অবমাননা করার চেয়েও বড় পাপ এই কুফর আর শিরক।"
- আবু হানিফা, হানাফি স্কুলের প্রতিষ্ঠাতা
অনুবাদ আন্দোলন
অনুবাদ আন্দোলন বলতে বোঝায় মধ্যযুগে বাগদাদের বাইতুল হিকমাহতে শুরু হওয়া বুদ্ধিবৃত্তিক আন্দোলন। এতে গ্রিক ক্লাসিক রচনা আরবিতে অনূদিত হত।
ইসলামের প্রাথমিক যুগের গণিতশাস্ত্র এবং গ্রিক ও ভারতীয় গণিতের মধ্যকার সম্পর্ক এখন পর্যন্ত সম্পূর্ণরূপে বোঝা সম্ভব হয়নি। এর কারণ, অধিকাংশ রচনা হয় লাতিন ভাষায় সংরক্ষিত বা বর্তমানে টিকে নেই।
সাবিত ইবনে কুরা (৮৩৬-৯০১) নিকোমেকাসের পাটিগণিত অনুবাদ করেন। বনু মুসা ভ্রাতৃবৃন্দের পৃষ্ঠপোষকতায় গুরুত্বপূর্ণ গ্রিক গণিতবিদদের কর্মগুলো অনুবাদ ও সংশোধন করা হয়।
পটাসিয়াম হাইড্রোসালফাইড
পটাসিয়াম হাইড্রোসালফাইড  একটি অজৈব যৌগ, যার রাসায়নিক সংকেত KHS । এই বর্নহীন লবণ ক্যাটায়ন K+ এবং বাইসালফাইড অ্যানায়ন [SH]− দ্বারা ঘঠিত । হাইড্রোজেন সালফাইড এর সাথে পটাসিয়াম হাইড্রোক্সাইড এর অর্ধ প্রশমন বিক্রিয়ায় এটা উৎপন্ন হয় । কিছু অর্গানোসালফার যৌগসমূহ এর সংশ্লেষণে এটা ব্যবহৃত হয় । জলীয় KOH এর সাথে H2S এর প্রশমন বিক্রিয়ায় এটা তৈরী করা হয়। পটাসিয়াম সালফাইড এর জলীয় দ্রবন পটাসিয়াম হাইড্রোসালফাইড এবং পটাসিয়াম হাইড্রোক্সাইড এর একটি মিশ্রণ দ্বারা ঘটিত ।
ফার আল উদয়ন জেলা
ফার আল উদয়ন জেলা ( مديرية فرع العُدين ) হলো ইয়েমেনের ইব্বি গভর্নরেটের একটি জেলা । ২০০৩ সালের শুমারির হিসাবে এ জেলার জনসংখ্যা ৮৯০১১ জন।
রকিবুল হাসান (ক্রিকেটার, জন্ম ১৯৫৩)
রকিবুল হাসান (জন্ম: ১৯৫৩ - ) বাংলাদেশের এক কৃতি ক্রিকেট খেলোয়াড়। পাকিস্তান আমলে তার খেলোয়াড়ী জীবন শুরু। ওপেনিং ব্যাট্‌স্‌ম্যান হিসেবে প্রচুর সফলতা অর্জন করেন। এক সময় পাকিস্তান টেস্ট দলে তার অন্তর্ভুক্তির সমূহ সম্ভাবনা ছিল। অনেকের মতে পূর্ব পাকিস্তানি ও বাঙালি বিধায় তাকে সেই সুযোগ দেওয়া হয়নি। ১৯৬৯-৭০ মৌসুমে ঢাকায় অনুষ্ঠিত পাকিস্তান-নিউজিল্যান্ড টেস্ট সিরিজে দ্বাদশ খেলোয়াড় হিসেবে পূর্ব পাকিস্তানের রকিবুল হাসান সুযোগ পান। বাংলাদেশ সৃষ্টির পর দীর্ঘদিন জাতীয় দলের ওপেনার হিসেবে দায়িত্ব পালন করেন। তিনি ২০২৩ সালে স্বাধীনতা পুরস্কার প্রাপ্ত ব্যক্তি
আয়রন হর্স (রেস্তোরাঁ)
'আয়রন হর্স' (Iron Horse, অর্থ: লোহার ঘোড়া) সিয়াটল, ওয়াশিংটনের একটি হ্যামবার্গার রেস্তোরাঁ ছিল। এটি একটি রেলগাড়ি থিমের খাবারের দোকান ছিল। শহরের পাইওনিয়ার স্কয়ারে ১৯৭১ সালে চার্লি মাসলো এটি প্রতিষ্ঠা করেছিলেন। রেস্তোরাঁটি কিং স্ট্রিট স্টেশনের কাছে ৩১১ তৃতীয় এভিনিউ (দক্ষিণ)-এ অবস্থিত ছিল। ২০০০ সালে এটি আর্থিক মন্দার কারণে বন্ধ হয়ে যায়।